Kuvan tyttö ei sittenkään Maddy | Ulkomaan uutiset | Iltalehti.fi
Ei sittenkään Maddy
Keskiviikko 26.9.2007 klo 18.41 Portugalissa kadonneen brittitytön Madeleine McCannin vanhemmat joutuivat pettymään katkerasti, kun tänään selvisi, ettei uudessa kuvassa näkynyt vaaleahiuksinen tyttö ollutkaan Maddy. Kuvassa näkyvä tyttö olikin marokkolaisperheen oma lapsi. (EPA)
Interpol ja kansainväliset asiantuntijat ehtivät jo ryhtyä analysoimaan espanjalaisnaisen Marokossa elokuussa ottamaa valokuvaa, jossa tumman naisen nähdään kantavan selässään vaaleata tyttöä. Tytön epäiltiin olevan kadonnut Madeleine.Kuvassa näkynyt perhe ilmoittautui kuitenkin tänään itse viranomaisille. Poliiseille selvisi, että kuvan tyttö oli perheen oma tytär. Tytön nimi on Bushra Binhisa, ja hän elää köyhässä maanviljelijäperheessä.Tieto siitä, ettei kuvan tyttö ollutkaan Maddy, oli jälleen uusi pettymys Gerry ja Kate McCannille, jotka ovat jo pitkään odottaneet tietoja tyttärensä kohtalosta ja joita Portugalin poliisi yhä epäilee Maddyn surmaamisesta ja tämän ruumiin kätkemisestä. IL